CELEX: C2005/205/20
Language: da
Date: 2005-08-20 00:00:00
Title: Sag C-252/05: Anmodning om præjudiciel afgørelse forelagt ved kendelse afsagt den 20. maj 2005 af High Court of Justice (England and Wales), Queen's Bench Division (Administrative Court), Divisional Court i sagen Regina (efter anmodning fra) Thames Water Utilities Ltd mod The South East London Division, Bromley Magistrates' Court, procesdeltager: The Environment Agency

20.8.2005   
            
            
               DA
            
            
               Den Europæiske Unions Tidende
            
            
               C 205/11
            
         Anmodning om præjudiciel afgørelse forelagt ved kendelse afsagt den 20. maj 2005 af High Court of Justice (England and Wales), Queen's Bench Division (Administrative Court), Divisional Court i sagen Regina (efter anmodning fra) Thames Water Utilities Ltd mod The South East London Division, Bromley Magistrates' Court, procesdeltager: The Environment Agency
   (Sag C-252/05)
   (2005/C 205/20)
   Processprog: engelsk
   Ved kendelse afsagt den 20. maj 2005, indgået til Domstolens Justitskontor den 15. juni 2005, har High Court of Justice (England and Wales), Queen's Bench Division (Administrative Court), Divisional Court i sagen Regina (efter anmodning fra) Thames Water Utilities Ltd mod The South East London Division, Bromley Magistrates' Court, procesdeltager: The Environment Agency, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal spildevandsudslip fra et kloaknet, som drives af en lovreguleret virksomhed med ansvar for behandling af spildevand i henhold til Rådets direktiv 91/271/EØF (1) om rensning af byspildevand (herefter »spildevandsdirektivet«) og/eller Water Industry Act 1991 (»WIA 1991«), betragtes som »direktivaffald« i henhold til direktiv 75/442/EØF (2) (som ændret ved direktiv 91/156/EØF (3)) (herefter »affaldsdirektivet«)?
            
         
               2.
            
            
               Såfremt det første spørgsmål besvares bekræftende: Er det nævnte spildevand
               
                           a)
                        
                        
                           i henhold til affaldsdirektivets artikel 2, stk. 1, litra b), nr. iv), og navnlig i henhold til spildevandsdirektivet og/eller WIA 1991, udelukket fra anvendelsesområdet for »direktivaffald« i henhold til affaldsdirektivet, eller
                        
                     
                           b)
                        
                        
                           falder det ind under affaldsdirektivets artikel 2, stk. 2, og er det udelukket fra anvendelsesområdet for »direktivaffald« i henhold til affaldsdirektivet, og navnlig i henhold til spildevandsdirektivet?
                        
                     
         
      (1)  Rådets direktiv af 21.5.1991 om rensning af byspildevand, EFT L 135 af 30.5.1991, s. 40.
   
      (2)  Rådets direktiv af 15.7.1975 om affald, EFT L 194 af 25.7.1995, s. 39.
   
      (3)  Rådets direktiv af 18.3.1991 om ændring af direktiv 75/442/EØF om affald, EFT L 78 af 26.3.1991, s. 32.